CELEX: 32009R0834
Language: sk
Date: 2009-09-11 00:00:00
Title: Nariadenie Komisie (ES) č. 834/2009 z  11. septembra 2009 , ktorým sa vykonáva nariadenie Európskeho parlamentu a Rady (ES) č. 716/2007 o štatistike Spoločenstva týkajúcej sa štruktúry a činnosti zahraničných afiliácií, pokiaľ ide o správy o kvalite (Text s významom pre EHP)

12.9.2009   
            
            
               SK
            
            
               Úradný vestník Európskej únie
            
            
               L 241/3
            
         
      NARIADENIE KOMISIE (ES) č. 834/2009
   z 11. septembra 2009,
   ktorým sa vykonáva nariadenie Európskeho parlamentu a Rady (ES) č. 716/2007 o štatistike Spoločenstva týkajúcej sa štruktúry a činnosti zahraničných afiliácií, pokiaľ ide o správy o kvalite
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 716/2007 z 20. júna 2007 o štatistike Spoločenstva týkajúcej sa štruktúry a činnosti zahraničných afiliácií (1), a najmä na jeho článok 6 ods. 3,
   keďže:
   
               (1)
            
            
               Nariadením (ES) č. 716/2007 sa ustanovil spoločný rámec na systematickú tvorbu štatistiky Spoločenstva týkajúcej sa štruktúry a činnosti zahraničných afiliácií.
            
         
               (2)
            
            
               Je potrebné prijať vykonávacie opatrenia na vymedzenie spoločných noriem kvality ako aj obsahu a periodicity správ o kvalite.
            
         
               (3)
            
            
               Je potrebné vymedziť aspekty kvality uplatniteľné na správy o kvalite.
            
         
               (4)
            
            
               Opatrenia ustanovené v tomto nariadení sú v súlade so stanoviskom Výboru pre štatistické programy,
            
         PRIJALA TOTO NARIADENIE:
   Článok 1
   Členské štáty vypracovávajú správy o kvalite uvedené v článku 6 ods. 2 nariadenia (ES) č. 716/2007 v súlade s pravidlami stanovenými v prílohe k tomuto nariadeniu.
   Článok 2
   Prvá správa o kvalite sa vypracuje v súvislosti s údajmi za referenčný rok 2007 a predloží sa do 28. februára 2010.
   Členské štáty predkladajú správy o kvalite za každý nasledujúci referenčný rok do 26 mesiacov od jeho skončenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. septembra 2009
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. EÚ L 171, 29.6.2007, s. 17.
   
      PRÍLOHA
      
         POŽIADAVKY NA SPRÁVY O KVALITE
      
      1.   ÚVOD
      Správa o kvalite obsahuje kvantitatívne aj kvalitatívne ukazovatele kvality údajov. Komisia (Eurostat) poskytne výsledky za tie kvantitatívne ukazovatele, ktoré je možné vypočítať na základe údajov poskytnutých členskými štátmi. Členské štáty k nim podajú výklad a komentár s ohľadom na svoju metodiku zberu a poskytnú ostatné kvantitatívne ukazovatele ako aj kvalitatívne informácie.
      2.   HARMONOGRAM
      Komisia (Eurostat) každý rok zašle členským štátom do 24 mesiacov od skončenia referenčného roka (do konca decembra) návrh dokumentov pre správy o kvalite, v ktorých bude čiastočne dopredu vyplnená väčšina kvantitatívnych ukazovateľov a ďalšie informácie dostupné Komisii (Eurostatu).
      Členské štáty Komisii (Eurostatu) každý rok zašlú hotové správy o kvalite do 26 mesiacov od skončenia referenčného roka (do konca februára).
      3.   KRITÉRIÁ KVALITY
      Údaje zasielané členskými štátmi sa hodnotia na základe týchto kritérií kvality:
      
                  3.1.
               
               
                  Relevantnosť: vyjadruje mieru, do akej štatistika zodpovedá súčasným a potenciálnym potrebám používateľov;
               
            
                  3.2.
               
               
                  Presnosť: vyjadruje blízkosť odhadov k neznámym pravdivým hodnotám;
               
            
                  3.3.
               
               
                  Koherencia: vyjadruje vhodnosť údajov na spoľahlivé vzájomné kombinovanie rôznymi spôsobmi a na rôzne účely;
               
            
                  3.4.
               
               
                  Porovnateľnosť: týka sa merania vplyvu rozdielov v uplatnených štatistických pojmoch, nástrojoch merania a postupoch pri porovnávaní štatistík medzi rozličnými zemepisnými oblasťami, sektormi alebo v čase;
               
            
                  3.5.
               
               
                  Včasnosť: vyjadruje obdobie medzi určitou udalosťou alebo javom a sprístupnením informácie, ktorá ich opisuje;
               
            
                  3.6.
               
               
                  Časová presnosť: týka sa odstupu medzi dátumom uverejnenia údajov a cieľovým dátumom (dátum, do ktorého mali byť údaje dodané);
               
            
                  3.7.
               
               
                  Dostupnosť a jasnosť: vyjadrujú, za akých podmienok a akými spôsobmi môžu používatelia údaje získať, použiť a interpretovať.